NARIADENIE KOMISIE (ES) č. 1045/2005
zo 4. júla 2005,
ktorým sa mení a dopĺňa nariadenie (ES) č. 2760/98 o vykonávaní programu cezhraničnej spolupráce v rámci programu PHARE
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3906/89 z 18. decembra 1989 o hospodárskej pomoci niektorým krajinám strednej a východnej Európy (1), a najmä na jeho článok 8,
keďže:
(1)
Európska rada na svojom zasadnutí v Bruseli 17. a 18. júna 2004 rozhodla, že Chorvátsko sa má stať kandidátskou krajinou na členstvo v EÚ, a vyzvala Komisiu, aby pre Chorvátsko pripravila predvstupovú stratégiu spolu s potrebnými nástrojmi.
(2)
Nariadenie Rady (ES) č. 2257/2004 z 20. decembra 2004 zahrnulo Chorvátsko medzi zvýhodnené krajiny prijímajúce predvstupový nástroj PHARE od 2. januára 2005.
(3)
Nariadenie Komisie (ES) č. 2760/98 (2) by sa preto malo zmeniť a doplniť, aby sa program cezhraničnej spolupráce PHARE rozšíril aj na hranice medzi Chorvátskom a susednými krajinami.
(4)
Opatrenia stanovené v tomto nariadení sú v súlade so stanoviskom Výboru pre hospodársku reštrukturalizáciu v niektorých krajinách strednej a východnej Európy,
PRIJALA TOTO NARIADENIE:
Článok 1
Na koniec článku 2 ods. 1 nariadenia (ES) č. 2760/98 sa pridáva tento text:
„c)
Chorvátsko a Taliansko, Chorvátsko a Slovinsko, Chorvátsko a Maďarsko, Chorvátsko a Srbsko a Čierna Hora, Chorvátsko a Bosna a Hercegovina.“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. júla 2005